A magánhangzók (Kántás Balázs fordítása)
Fekete á, fehér e, vörös i, zöld ú, kék ó
Egy nap elbeszélem születésetek:
Á, fekete palást, vadul dongó legyek
A bűzért odaadón rajongó sötét árnyékok

E, élvezetek fehér áradata
Büszke gleccsercsúcs, fehér ruhás királyok
I, vörös vérár, nevető ajkak, bűnbánók
Kiket az extázis újra elragad

Ú, a tenger mindenható morajlása
A zöld béke örök vibrálása
Gondolkodók fejében kavargó kérdésár

Ó, mindenen átütő hang, furcsa crescendo
A világ csendje s angyalok navigálta hajó
Omega, az Ő szeméből előtörő lila fénysugár
Szonettek